

**ROKIŠKIO rajono savivaldybėS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2024 M. VASARIO 15 D. SPRENDIMO NR. TS-27 „DĖL ROKIŠKIO RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO“ PAKEITIMO**

2024 m. liepos 25 d. Nr. TS-257

Rokiškis

Vadovaudamasi Vietos savivaldos įstatymo 15 straipsnio 2 dalies 32 punktu, Strateginio valdymo metodikos, patvirtintos Lietuvos Respublikos Vyriausybės 2021 m. balandžio 21 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo”, 206 punktu, Rokiškio rajono savivaldybės strateginio planavimo organizavimo tvarkos aprašo, patvirtinto Rokiškio rajono savivaldybės tarybos 2024 m. balandžio 25 d. sprendimu Nr. TS-181 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“, 57 punktu, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės 2024–2026 metų strateginį veiklos planą, patvirtintą Rokiškio rajono savivaldybės tarybos 2024 m. vasario 15 d. sprendimu Nr. TS-27 „Dėl Rokiškio rajono savivaldybės 2024**–**2026 metų strateginio veiklos plano patvirtinimo“:

1.1. Pakeisti Rokiškio rajono savivaldybės 2024-2026 metų strateginio veiklos plano IV skyrių „Programos“ ir išdėstyti jį nauja redakcija (pridedama);

1.2. Pakeisti Rokiškio rajono savivaldybės 2024-2026 metų strateginio veiklos plano 01,02,03,04,05,06 programų uždavinių, priemonių, asignavimų ir kitų lėšų suvestines ir išdėstyti jas nauja redakcija (pridedama);

1.3. Pakeisti Rokiškio rajono savivaldybės 2024-2026 metų strateginio veiklos plano 01,03,04,05 programų uždavinių, priemonių ir jų stebėsenos rodiklių suvestines ir išdėstyti jas nauja redakcija (pridedama).

Savivaldybės meras Ramūnas Godeliauskas

Agnė Grizevičiūtė